**ასოციაცია ბუნებრივი ღვინო**

**სახელმძღვანელო**

**2017 წელი**

1. **ასოციაცია ბუნებრივი ღვინო**

ასოციაცია ბუნებრივი ღვინო (შემდგომში ასოციაცია წარმოადგენს მევენახეთა და მეღვინეთა კავშირს რომლებიც ეწევიან მხოლოდ ორგანულ (ე.ი. ბიო ან ბიოდინამიურ) მევენახეობას და ბუნებრივ (ე.ი. ნატურალურ) მეღვინეობას.

ასოციაცია არის არაკომერციული იუირიდიული პირი, რომლის მმართველი ორგანო არის დამფუძნებელთა კრება.

ასოციაციის წევრი შეიძლება გახდეს ნებისმიერი ფიზიკური ან იურიდიული პირი, რომელიც ეთანხმება და იზიარებს სახელმძღვანელოში მოცემულ მოთხოვნებს.

ასოციაციას გააჩნია საკუთარი ნიშანი რომელიც გაიცემა მხოლოდ ასოციაციის წევრებზე. ნიშნის გაცემა ხდება მმართველი ორგანოს მიერ დადგენილი წესით.

ასოციაცია ბუნებრივი ღვინო ნიშნავს რომ

* 1. ა. მევენახე-მეღვინე აშენებს და უვლის ვენახს ბიო(ეკო) მოთხოვნების შესაბამისად. იგი უფრთხილდება გარემოს და ცდილობს შექმნას ვენახში შესაძლებლად თვითკმარი ეკო სისტემა.
	2. მევენახე მეღვინე ღვინის დაყენებისას არ იყენებს იმ ხერხებს და საშუალებებს, რომლებმაც შეიძლება თვისებრივად შეცვალონ ღვინის ბუნებრივი ორგანოლეპტიკური თვისებები.
	3. მევენახე-მეღვინე აღიარებს ღვინის წარმოშობაში ტერუარის პრიორიტეტულ წვლილს და თავისი საქმიანობით ხელს უწყობს ტერუარის თვისებების წარმოჩენას.
	4. მევენახე- მეღვინის მიერ გამოყენებული ეტიკეტი სიმართლით და სრულად უნდა ასახავდეს ღვინის წარმოშობას.
1. **ასოციაციის წევრობა**

2.1 ასოციაციის წევრი შეიძლება გახდეს პირი/პირთა ჯგუფი/იურიდიული პირი რომელსაც გააჩნია საკუთარი ვენახი და მარანი და იზიარებს 1 . პუნქტში მოცემულ პირობებს.

2.2 ტერუარის წევრი არ შეიძლება იყოს წევრი რომელსაც ბუნებრივ ვენახთან ერთად პარალერულად გააჩნია კონვენციური ვენახი.

2.3 წევრობისათვის საჭიროა ტარუარის ვებ გვერდზე არსებული განაცხადის სრულად შევსება და ღვინის ნიმუშის წარმოდგენა (თუ ასეთი არსებობს) დეგუსტაციისთვის. განაცხადი მიიღება და განსახილველად გადაეცემა დამფუნძნებლებს, რომლებიც ორი თვის ვადაში განიხილავენ განაცხადს, რის შემდეგაც, ხდება აპლიკანტის ვენახისა და მარნის ადგილზე გაცნობა დამფუძნებლების მიერ შერჩეული ჯგუფის მიერ.

2.4 გადაწყვეტილება კავშირში წევრის მიღებასა ან წევრობის შეჩერებაზე ხდება დამფუძნებლთა კრების მიერ, დამსწრეთა ხმათა უბრალო უმრავლესით.

2.5 წევრი მიღებულად ითვლება წევრობის ხელშეკრულებაზე ხელმოწერის მომენტიდან.

2.6 წევრების აღრიცხვა ხდება ტერუარის ვებ გვერძე

* 1. ტერუარის წევრობის საფასური შედაგენს 250 ლარს წელიწადში.
1. **კავშირის წევრის ვალდებულებები**
	1. წარმოადგინოს სრული ინფორმაცია მის სარგებლობაში არსებული ვენახებისა და მარნის შესახებ
	2. წელიწადში ერთხელ წარმოადგინოს ინფორმაცია მის მარანში არსებული ღვინის მარაგების შესახებ. ეს უნდა მოიცავდეს ინფორმაციას მის საკუთრებაში არ არსებული ვენახიდან დაყენებული ღვინის შესახებაც.
	3. შეიტანოს დაწესებული საწევრო გადასახადი წლის განმავლობაში.
2. **წევრობის შეჩერება**

4.1 წევრობის შეჩერების წესი განსაზღვრულია კავშირის წესდებით. წევრობის შეჩერება ხდება დამფუძნებელთა უბრალო უმრალესობის გადაწყვეტილებით.

4.2 წევრობა შესაძლებელია შეუჩერდეს წევრს, რომელიც არღვევს ამ დოკუმენტში მოცემულ მოთხვნებს.

4.3 წევრობა შეიძლება შეუჩერდეს წევრს რომელიც არ იხდის საწევრო გადასახადს.

წევრობა შეჩერებულად ითვლება ტერურის უფლებამოსილი პირისგან შეტყობინების თანავე

1. **ვენახის მოვლა**

5.1 ვენახის მოვლის პროცესში მაქსიმალურად უნდა იყოს გათვალისწინებული არსებული ეკოსისტემის დაცვა, მცენარისა და ნიადაგის ბიომრავალფეროვნება.

5.2 ვენახის მოვლისას დაშვებულია მხოლოდ ისეთი ბიოლოგიური ან კონტაქტურ-ქიმიური პრეპარატების გამოყენება, რომელიც აღიარებულია როგორც საუკეთესო პრაქტიკა და გამოიყენება საერთაშორისო ბიო ან ბიოდინამიურ მევენახეთა საზოგადოებების/გაერთიანებების მიერ.

5.3 აკრძალულია ნებისმიერი სახის სისტემური პესტიციდის, ნებისმიერი ჰერბიციდის და მინერალური სასუქების გამოყენება.

5.4 თუ მევენახე იყენებს პრეპარატს, რომელიც გაერთიანების მმართველი ორგანოსთვის ცნობილი არ არის, იგი ვალდებულია დაასაბუთოს მისი უვნებლობა, წარმოშობა და საერთაშორისო ბიო ან ბიოდინამიურ მევენახეთა საზოგადოებებისთვის მათი ცნობადობა

1. **ღვინის დაყენება**
	1. ღვინის დაყენება უნდა ხდებოდეს მხოლოდ საკუთარი, ან იჯარით, ან სხვა სარგებლობის ფორმით არსებული ვენახის ყურძნისგან, რომლის მოვლაში და მართვაში უშუალოდ გაერთიანების წევრები არიან ჩართული
	2. ღვინის დაყენების პროცესში არ უნდა ხდებოდეს ადამიანის მიერ ქიმიური, ბიოლოგიური ან ექსტრემალური ფიზიკური ჩარევა. დაშვებულია მხოლოდ მარნის შიდა გარემოს ტემპერატურის რეგულირება.
	3. აკრძალულია ღვინოში ნებისმიერი ნივთიერების დამატება, ღვინის სატბილიზაციის ან სხვა მიზნის მისაღწევად.
	4. დუღილი (ფერმენტაცია) დაშვებულია მხოლოდ ველური ბუნებრივი საფუარის მეშვეობით.
	5. დაშვებულია მხოლოდ გოგირდის დამატება ღვინოში. გოგირდის საერთო შემცველობა ლიტრზე არ უნდა აღემატებოდეს 60 მილიგრამს.
	6. აუცილებლობის შემთხვევაში დაშვებულია მხოლოდ უხეში (ანუ 3-4 მიკრონიანი და უფრო დიდი ფორების მქონე) ქაღალდის ან სხვა ბუნებრივი ინერტული მასალის ფილტრის გამოყენება.
2. **ინპექტირება**

ასოციაცია ყოველწლიურად ატარებს მათი წევრების რამდენიმე ვენახის ინსპექტირებას შემთხვევითი შერჩევის პრინციპით დამფუძნებლთა კრების მიერ.

ვენახის და მარნის ინსპექტირება ხდება დათვალიერებით, ვენახში გამოყენებული პრეპარატების შემოწმებითა და გაცნობით, ნიმუშების აღებით. ნიმუში შეიძლება იყოს ვენახის ფოთოლი, ნიადაგის სინჯი ან ყურძენი.

ასოციაციას უფლება აქვს ჩაატაროს გაუფთხილებელი ინსპექტირება მისთვის სასურველ დროს.

1. **ბუნებრივი ღვინის ხარისხის ნიშნის მინიჭება**

ხარისხის ნიშანი არის ასოციაციის ლოგო, რომელიც შესაძლებელია დატანილ იქნას ტერუარის წევრის ღვინის ეტიკეტზე.

ნიშანი შეიძლება მიენიჭოს ღვინოს რომელიც დაწურულია, წევრის საკუთრებაში ან სხვა ფორმით სარგებლობაში არსებული ვენახიდან, რომელიც მთელი წლის განმავლობაში იმყოფებოდა წევრის ისეთი მეთვალყურეობის ქვეშ, რაც აძლევს მას საშუალებას პასუხუსმგებლობა აიღოს ამ ვენახში ჩატარებული სამუშაოების შესახებ.

 ნიშნის მისაღებად აუცილებელია;

* ღვინის ნიმუშის წარმოდგენა
* წლიური დეკლარაციის შევსება, სადაც მითითებული იქნება ღვინის რაოდენობა (ჯიში, წელი) რომელზეც ხდება ნიშნის მინიჭების მოთხოვნა.

ნიშნის მინიჭება ხდება დამფუძნებელთა კრების მიერ. ნიშნის მინიჭიების გადაწყვეტილება წევრს წერილობით ეცნობება.

1. **ცვლილებები სახელმძღვანელოში**

სახელმძღვანელოში ცვლილებიბის შეტანა ხდება დამფუძნებელთა კრების მიერ.

ცვლილებები შესასრულებლად სავალდებულო ხდება მას შემდეგ რაც ამის შესახებ ეცნობებათ კავშირის წევრებს. შეტყობინება ხდება ელ ფოსტის საშუალების და ცვლილების ვებ გვერძე გამოქვეყნებით.